Diari Oficial de la Generalitat Valenciana


Sumari del DOGV 4315, del 16-08-2002 (2002/8987)

ORDE de 23 juliol de 2002, de la Conselleria d'Agricultura, Pesca i Alimentació, per la qual es modifica l'import global màxim que finança, per a l'exercici 2002, les ajudes a inversions i programes de control de qualitat desplegats en explotacions ramaderes, regulades en l'Orde de 24 de novembre de 2000 (DOGV núm. 3891, de 4 de desembre de 2000).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/07/23/(4)/dof/vci/html**

### Dades del document

Número de DOGV
:   4315

Data del DOGV
:   16-08-2002

Secció del DOGV
:   I. DISPOSICIONS GENERALS

Número del document
:   2002/8987


Data del document
:   23-07-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * explotació agrària

ORDE de 23 juliol de 2002, de la Conselleria d'Agricultura, Pesca i Alimentació, per la qual es modifica l'import global màxim que finança, per a l'exercici 2002, les ajudes a inversions i programes de control de qualitat desplegats en explotacions ramaderes, regulades en l'Orde de 24 de novembre de 2000 (DOGV núm. 3891, de 4 de desembre de 2000). [2002/8987]
  
En l'Orde de 16 d'abril de 2002, de la Conselleria d'Agricultura, Pesca i Alimentació (DOGV núm. 4236, de 25 d'abril), es fixaven les línies pressupostàries i els imports globals màxims, per a l'exercici 2002, de determinades subvencions gestionades per la Direcció General d'Innovació Agrària i Ramaderia, entre elles la corresponent a la línia T3081000 que finança ajudes a inversions i programes de control de qualitat desplegats en explotacions ramaderes. Una vegada acabat el termini de presentació de sol·licituds, en vista de les rebudes i resoltes favorablement, procedix modificar l'Orde de 16 d'abril de 2002 mencionada.
  
Per això, a proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article únic
  
Es modifica l'Orde de 16 d'abril de 2002, per la qual es publiquen les línies pressupostàries i els imports globals màxims que financen, per a l'exercici de l'any 2002, determinades subvencions gestionades per la Direcció General d'Innovació Agrària i Ramaderia, amb bases reguladores en vigor, pel que fa a la línia T3081000, que quedarà de la manera següent:
  
?Línia T3081000
  
- Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desplegats en explotacions ramaderes (DOGV núm. 3891, de 4 de desembre de 2000).
  
- Orde de 8 de juny de 2001, de la Conselleria d'Agricultura, Pesca i Alimentació, per la qual es publiquen els imports globals màxims destinats en 2001 a determinades subvencions en matèria de ramaderia amb bases reguladores en vigor, amb indicació de les línies pressupostàries que les financen, i per la qual es modifiquen les bases de les ajudes dels programes de residus ramaders i se n'anunci una nova convocatòria per a 2001 (DOGV núm. 4023, de 18 de juny de 2001).
  
- Orde de 6 de setembre de 2001, de la Conselleria d'Agricultura, Pesca i Alimentació, per la qual s'obri el termini de sol·licitud d'ajudes per a modernització d'explotacions ramaderes afectades per la pesta porcina clàssica i se'ls concedix preferència en l'accés a estes (DOGV núm. 4089, de 19 de setembre de 2001).
  
- Orde de 25 d'octubre de 2001, de la Conselleria d'Agricultura, Pesca i Alimentació, sobre les ajudes a inversions i programes de control de qualitat desplegats en explotacions ramaderes (DOGV núm. 4122, de 7 de novembre de 2001).
  
Import global màxim grup d'ajuda B 6: 994.189,47 euros
  
Import global màxim grup d'ajuda B1, B2, B3, B4, B5: 88.690,09 euros
  
Import global màxim grup d'ajuda E: 4.060,44 euros
  
Aportació Generalitat Valenciana: 40%
  
Aportació FEOGA-Orientació: 60%-
  
DISPOSICIÓ FINAL
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 23 de juliol de 2002
  
La consellera d'Agricultura, Pesca i Alimentació
  
MARIA ÀNGELS RAMON-LLIN I MARTÍNEZ


Còpia Permalink ELI